دستونک
عالیہ شاہ
گوات ءِ ھوری ءَ مَہ بر بُرزءَ منءَ
بال پرما اَنت، ھنر بُرزءَ منءَ
ھو بہ بارت دنیا ستر بُرزءَ منءَ
یات کاھنت،تئی ھبر بُرزءَ منءَ
آزمان چو گلزمین ءَ بیت گُبار
وھدے دروھنت ھمسفر بُرزءَ منءَ
من ھیالے آں، نہ یاں نودی شلے
نیست ھد ءُ سیمسر بُرزءَ منءَ
رولہ ءُ بام چیدگ انت چکاسے ءِ
دور دَیگ لوٹ ئے، بہ بر بُرزءَ منءَ
زندگی پادانی دیم ءَ زیب دنت
کنت چہ جند ءَ گیسر بُرزءَ منءَ
روچ ءُ ماہ چو آس ءُ آپ ءَ انت گُشئے
گندگ ءَ کیت، ھُشک ءُ تر بُرزءَ منءَ
تو وتی ھمرائی ءِ کئیپ ءَ بدئے
ماہ ءُ روچ ءِ ھمسپر بُرز ءَ منءَ
شاہؔ بگش باریں کدی زوراں بَراَنت
زندگی ءِ راہ ءُ در برز ءَ منءَ
عالیہ شاہ